stanford-oval/wikipedia huggingface dataset:
הנאום על כבוד האדם
תוכן הנאום

הנאום יוצא מתוך הנחות היסוד התאולוגיות שרווחו בזמנו ומתוך הפילוסופיה האריסטוטלית, לפיה לכל יש קיים "מצב טבעי" אליו הוא שואף. פיקו מוציא מכלל זה את האדם, כיישות ייחודית לה ניתן חופש בחירה.
פיקו פותח במוסכמה ש"האדם הוא נזר הבריאה" ומנסה לברר מדוע. לפי דבריו, בבריאה אמר האלוהים לאדם, לאחר שברא אותו, מתוך "נדיבות האל האינסופית":
לא מושב מוגדר גם לא חזות מסוימת ושי מיוחד העניקו לך, הו אדם, למען תוכל להשיג כל דבר אשר בו חפצת בתודעתך, ברצונך וברגשותיך. וכך הדבר הזה שלך יהיה. טבעם המוגדר מראש של היצורים האחרים תחום בתוך גבולותיהם של חוקים שאנו קבענו. ואילו אתה, שלא תיאלץ להיות נתון בתוך שום סייג, לפי בחירתך - והלוא לשלטון בחירה זו נתתיך - תקבע אתה עצמך את מהות טבעך.
האדם עצמו שותף לבריאה, מוכיח פיקו על סמך כתבים ואישים. בהם: משה, יעקב, איוב ופאולוס. ככלל, פיקו שואב ציטטות, דוגמאות וסימוכין מספרות רחבה ביותר ובה כתבי מלומדים ערבים, כתבי אפלטון, קבלה יהודית ועוד.
בחלק האמצעי של הנאום פונה פיקו אל המלומדים, מתנצל על גילו הצעיר ומפציר בהם לקיים את הוויכוח, הן כיוון שהוא נעשה לשם שמיים, לפי המודל האתונאי ולא לשם מריבה וקטטה והן כיוון שהוא, אישית, אמנם צעיר אך לא עושה דבר למען כבודו האישי אלא לכבודה של האמת בלבד.
החלק האחרון של הנאום מוקדש לערך החיובי של המאגיה. פיקו מתנצל על הבאת טיעונים מתוך כתבי "הפילוסופיה של הרמס טריסמגיסטוס", כלומר המאגיה, אך טוען שהאמת שבמאגיה עולה בקנה אחד עם החוכמה המאוחדת, זו הבאה לידי ביטוי הן בברית הישנה, הן בברית החדשה והן בפילוסופיה של אפלטון ואריסטו והיא מיטיבה ואלוהית.
פיקו אינו מזכיר בנאום את ישו, כמתווך נחוץ לאדם על מנת שזה ישיג את שלמותו, ובכך מוקנית לנאום נימה תאולוגית חדישה.
החידוש שבנאום

ה"נאום" מביע לראשונה באופן בהיר וחד את שלילת הסדר האריסטוטלי והתאולוגי הקיים. לפי המודל שהיה מקובל אז, לכל יצור נברא (מייצורי השאול, דרך החיות, המלאכים וגרמי השמיים ועד לאל עצמו) יש מקום קבוע בהיררכיה שבין שפל לנעלה. לפי האקדמיה האפלטונית, שפיקו היה חבר בה, ולפי דעת כל מלומדי התקופה ואנשי הדת שלה כאחד, מעמדו של האדם היה אמנם מרכזי, אך שייך למבנה הקוסמי ושפל מן המלאכים (”וַתְּחַסְּרֵהוּ מְּעַט, מֵאֱלֹהִים” (תהילים ח', ו')). פיקו ממשיך את אפלטון (בדיאלוג "פרוטגורס") ושם בפי האל נאום פרי עטו, חדשני ומודרני וללא תקדים, המציב את האדם כישות מחוץ למערכת הברואים ונותן לאדם חופש בחירה אם להיות שפל או נעלה, טוב או רע, נבון או חסר-דעת. וכל זאת ללא גזירה מוקדמת לגבי חייו. זהו כבוד האדם, כבודה של האנושות.
תפיסה זו פתחה פתח להגות ההומניסטית כולה ומהווה לה בסיס ויסוד. אף כי לפיקו דלה מירנדולה לא היה המשך ישיר ומובהק, הרי שהרעיונות שהובעו באופן חד וברור בנאום הביאו את ההומניסטים ברנסאנס ולאחריו לפיתוח תפיסות אלה ולהסתמכות עליהן.
לקריאה נוספת

גאיו שילוני (תרגום מלטינית והערות) ומבוא מאת משה אידל, הנאום על כבוד האדם, הוצאת כרמל, ירושלים 1990
אורי רפ, הומניזם - הרעיון ותולדותיו, אוניברסיטה משודרת, 1991 עמודים 43 - 46
הערות שוליים

↑  משה אידל, במבוא לתרגום, עמוד 12
↑  אורי רפ, עמוד 44
21 בספטמבר

21 בספטמבר הוא היום ה-264 בשנה בלוח הגרגוריאני (265 בשנה מעוברת). עד לסיום השנה נשארו עוד 101 ימים.
אירועים היסטוריים ביום זה

1435 – הסכם בין שארל השביעי, מלך צרפת לבין פיליפ השלישי דוכס בורגונדיה מסיים את השותפות בין האנגלים לבין הבורגונדים במלחמת מאה השנים
1776 – 5 ימים לאחר כיבוש ניו יורק על ידי הבריטים, רבע מהעיר עולה באש
1792 – המהפכה הצרפתית: האספה הלאומית מאשרת הצהרה רשמית על ביטול המונרכיה
1869 – הזמפר-אופרה (בית האופרה) של דרזדן עולה באש
1913 – טורקיה ובולגריה חותמות על חוזה שלום בקונסטנטינופול
1936 – החונטה הפאשיסטית הספרדית ממנה את פרנציסקו פרנקו לגנרליסימו ולמפקד העליון
1937 – יוצאת לאור המהדורה הראשונה של ההוביט
1938 – וינסטון צ'רצ'יל מגנה את היטלר על סיפוח צ'כוסלובקיה
1939 – מתפרסמת איגרת הבזק של היידריך, בדבר היחס ליהודים בפולין הכבושה
1942 – ערב יום הכיפורים, הנאצים שולחים כ-1,000 מיהודי פודהייצה למחנה ההשמדה בלז'ץ
1948 – הושלם פירוק האצ"ל וסיפוחו לצה"ל עם פירוק הגדוד הירושלמי
1949 – המנהיגים הקומוניסטים הסיניים מכריזים על הקמת הרפובליקה העממית של סין
1955 – אולף החמישי הופך למלך נורווגיה
1964 – מלטה זוכה לעצמאות מהממלכה המאוחדת
1972 – נשיא הפיליפינים פרדיננד מרקוס מכריז על משטר צבאי
1981 – בליז זוכה לעצמאות מהממלכה המאוחדת
1994 – בכוכב הירדן נחנך גן פסלים של יגאל תומרקין
1999 – רעידת האדמה בג'יג'י שבטאיוואן גורמת לנזקים כבדים וכ-2,000 הרוגים
2013 – הפיגוע בקניון וסטגייט – חמושים מארגון א-שבאב תוקפים את קניון וסטגייט בניירובי, קניה
נפטרו

19 לפנה"ס – ורגיליוס, משורר רומי (נולד ב-70 לפנה"ס)
454 – פלביוס אאטיוס, אישיות מרכזית באימפריה הרומית המערבית (נולד ב-396)
687 – קונון, אפיפיור (נולד ב-630)
1235 – אנדראש השני, מלך הונגריה (נולד ב-1177)
1327 – אדוארד השני מלך אנגליה, מלך אנגליה משנת 1307 ועד להדחתו בשנת 1327 (נולד ב-1284)
1558 – קרל החמישי, קיסר האימפריה הרומית הקדושה (נולד ב-1500)
1576 – ג'ירולמו קרדאנו, מתמטיקאי, פילוסוף ורופא איטלקי (נולד ב-1501)
1832 – וולטר סקוט, משורר וסופר סקוטי (נולד ב-1771)
1860 – ארתור שופנהאואר, פילוסוף גרמני (נולד ב-1788)
1951 – ג'ון פטריק אובריין, ראש עיריית ניו יורק בשנת 1933 מטעם המפלגה הדמוקרטית. (נולד ב-1873)
1964 – אוטו גרוטווהל, ראש הממשלה הראשון של גרמניה המזרחית (נולד ב-1894)
1966 – פול ריינו, ראש ממשלת צרפת בזמן הרפובליקה הצרפתית השלישית (נולד ב-1878)
1972 – עדיה חורון, היסטוריון ובלשן, מראשוני הוגי הדעות הכנענים (נולד ב-1907)
1974 – ז'קלין סוזן, סופרת אמריקאית (נולדה ב-1918)
1998 – פלורנס גריפית ג'וינר, אתלטית אמריקאית שהתחרתה בריצות קצרות (נולדה ב-1959)
2007 – פטר סטמבוליץ', ראש ממשלת ונשיא הרפובליקה הפדרלית הסוציאליסטית של יוגוסלביה (נולד ב-1912)
2008 – לאו חנין, פעיל ציוני בסין וביפן (נולד ב-1913)
2010 – שבתאי רוזן, משפטן, זוכה פרס ישראל 1960 (נולד ב-1917)
2014 – מייק הררי, בכיר במוסד למודיעין ולתפקידים מיוחדים (נולד ב-1927)
2015 – יורם גרוס, במאי ומפיק פולני-אוסטרלי-יהודי (נולד ב-1926)
2019 – זיגמונד יאן, הקוסמונאוט היחיד בהיסטוריה של גרמניה המזרחית, גנרל בחיל האוויר של צבא מזרח גרמניה (נולד ב-1937)
2020 – ארתור אשקין, פיזיקאי אמריקאי, חתן פרס נובל לפיזיקה (נולד ב-1922)
2020 – עמוס לין, כדורסלן ומאמן ישראלי (נולד ב-1933)
2020 – אנג ריטה, מטפס הרים נפאלי (נולד ב-1948)
2021 – תחיה בת-אורן, עיתונאית ושדרנית רדיו, משוררת וציירת (נולדה ב-1923)
2021 – מוחמד חוסיין טנטאווי, מֻשִיר בצבא מצרים, שר ההגנה ויושב ראש המועצה העליונה של הכוחות המזוינים (נולד ב-1935)
2021 – מרשה פרידמן, פעילה פוליטית וחברתית אמריקאית-ישראלית, חברת הכנסת מטעם סיעת רצ בכנסת השמינית (נולדה ב-1938)
2023 – יואל אלראי, ראש עיריית נתניה בשנים 1983–1993 (נולד ב-1930)
2024 – בני גולסון, סקסופוניסט טנור ומלחין ג'אז אשר ניגן בעיקר בסגנונות הבי בופ וההארד בופ (נולד ב-1929)
חגים ואירועים החלים ביום זה

יום השלום הבין-לאומי
יום העצמאות של מלטה (1964)
יום העצמאות של בליז (מהממלכה המאוחדת) (1981)
יום העצמאות של ארמניה (1991)
יום המשווה
20 בספטמבר – 22 בספטמבר
ספטמבר
לוח אירועים שנתי
ריצ'רד פלנטג'נט
פרידריך השלישי
ג'ירולמו סבונרולה
עבדול חמיד השני
ה. ג'. ולס
לאונרד כהן
סטיבן קינג
ורגיליוס
אאטיוס
אדוארד השני מלך אנגליה
וולטר סקוט
ארתור שופנהאואר
שנות ה-70 של המאה ה-18

משמאל למעלה, עם כיוון השעון: קפטן ג'יימס קוק הוביל במהלך העשור שלושה מסעות בהם מופו אזורים שמעולם לא נחקרו לפי כן באזור האוקיינוס השקט; הקונגרס הקונטיננטלי אימץ את הכרזת העצמאות של ארצות הברית אשר הכריז כי 13 המושבות האמריקניות הן מעתה מדינות עצמאיות ומתוקף כך כבר אינן חלק מהאימפריה הבריטית; במהלך העשור חברת הודו המזרחית הבריטית הפכה מישות מסחר לרשות שלטונית. שינוי זה יגיע לשיאו בעשורים הבאים במהלך ביסוס שלטון קולוניאלי בריטי ישיר על תת-היבשת ההודית כולה; גז החנקן זוהה לראשונה על ידי המדען הסקוטי דניאל רתרפורד בשנת 1772; מילות המזמור Amazing Grace נכתבו ב-1773; הכימאי השוודי קרל וילהלם שלה גילה חמישה יסודות כימיים - חמצן בשנת 1771, בריום בשנת 1772, כלור בשנת 1774, מנגן בשנת 1774 ומוליבדן בשנת 1778; מחאת מסיבת התה של בוסטון בשנת 1773 מובילה לבסוף למלחמת העצמאות האמריקאית; המלחמה העות'מאנית-רוסית הייתה חלק משמעותי בתהליך ההתפשטות של האימפריה הרוסית.
שנות ה-70 של המאה ה-18 היו העשור השמיני של המאה ה-18, החלו ב-1 בינואר 1770 והסתיימו ב-31 בדצמבר 1779.
אירועים בולטים בעולם > מלחמה ופוליטיקה > מלחמות

1774-1768: המלחמה העות'מאנית-רוסית – מלחמה בה אזור דרום אוקראינה, אזור צפון הקווקז, ואזור קרים עברו לשליטת האימפריה הרוסית.
1782-1775: מלחמת בריטניה–מראטה הראשונה (אנ') – ניסיונות של האימפריה הבריטית להשפיע על הפוליטיקה המקומית בתת היבשת ההודית מובילים לעימות צבאי ממושך מול האימפריה המראטהית, בו ידם של המראטהים על העליונה. המלחמה מסתיימת בהסכם המסדיר את גבולות האזור ומכונן שיתופי פעולה בין המעצמות נגד יריבים משותפים כמו ממלכת מייסור והאימפריה הקולוניאלית הצרפתית.
(19 באפריל 1775 - 3 בספטמבר 1783): מלחמת העצמאות האמריקאית –
19 באפריל 1775 – נורית הירייה שנשמעה ברחבי העולם בקרב לקסינגטון וקונקורד, שפותחת את מלחמת העצמאות של ארצות הברית
16 באוגוסט 1777 – מלחמת העצמאות האמריקאית: האמריקאים ניצחו את החיילים הבריטים בפיקודו של הגנרל ג'ון בורגוני בקרב בנינגטון שנערך בניו יורק
26 בספטמבר 1777 – כוח צבאי בריטי כבש את פילדלפיה במסגרת מלחמת העצמאות של ארצות הברית
1778 – נחתמת ברית רשמית בין ארצות הברית לבין צרפת, שהיא בעלת אינטרסים אנטי־בריטים, ומספקת לאמריקאים ביגוד, נשק והלוואות.
אירועים בולטים בעולם > מלחמה ופוליטיקה > סכסוכים לאומיים ואזוריים

16 במאי 1771: קרב אלמנסה – סיים את התקוממות הרגולטורים בארצות הברית
1773: כיבוש ריאד על ידי בית סעוד – לאחר למעלה משני עשורים של מאבקים, השייח' של ריאד נמלט ואנשי בית סעוד משתלטים על העיר, המתנגדת העיקרית להתחזקות הווהאבית שבית סעוד ניסה לכונן. הסרת התנגדותה של ריאד סוללת את הדרך להרחבת אזורי שליטתם של בית סעוד.
לאורך העשור מתפשטים הטרקבורים צפונה, כחלק מהגדלה הדרגתית של מושבת הכף ההולנדית, אולם התפשטותם מערבה נבלמת בידי הקוסה. המאבק הוא תחילתה של תקופת מלחמות הקוסה.
אירועים בולטים בעולם > מלחמה ופוליטיקה > אירועים פוליטיים משמעותיים

5 במרץ 1770: טבח בוסטון – חיילים הממלכה הבריטית הורגים חמישה מפגינים אמריקאים בבוסטון
1773: חוק ההסדרה (אנ') – חוק תקדימי שמעביר את השליטה על מחוז בנגל מידי חברת הודו המזרחית, שהשתלטה על השטח, לידי האימפריה הבריטית עצמה באופן ישיר, תהליך שיימשך בעשורים הקרובים.
16 בדצמבר 1773: מסיבת התה של בוסטון – מעשה מחאה שנערך בנמל בוסטון והיה אחד המאורעות שהובילו לעצמאות ארצות הברית מהבריטים
13 ביוני 1774: איסור עבדות – רוד איילנד היא המושבה הבריטית הראשונה שאוסרת על יבוא עבדים
5 בספטמבר 1774: הקונגרס היבשתי – הקונגרס היבשתי הראשון של ארצות הברית מתכנס בפילדלפיה שבפנסילבניה
9 בפברואר 1775 – הפרלמנט הבריטי מכריז על מסצ'וסטס כ"מושבה מורדת"
11 ביוני 1775 – לואי השישה עשר מוכתר למלך צרפת
14 ביוני 1775 – הקונגרס האמריקאי מחליט על הקמת צבא ארצות הברית
22 באוגוסט 1775 – המלך ג'ורג' השלישי מכריז על המושבות האמריקאיות כמורדות
10 בנובמבר 1775 – הקמת חיל הנחתים האמריקאי
17 במרץ 1776 – הצבא הבריטי מתפנה מבוסטון
4 במאי 1776 – המושבה הבריטית רוד איילנד מכריזה עצמאות, הראשונה במושבות אמריקה לעשות כך
4 ביולי 1776: הכרזת העצמאות של ארצות הברית – ארצות הברית מכריזה באופן רשמי על עצמאותה מהאימפריה הבריטית.
1776 - מדינת ניו ג'רזי הצעירה מגדירה בחוקתה זכות הצבעה בשפה לא-מגדרית - זכות הצבעה ל"תושבים", מה שמאפשר באופן חריג הצבעה שוויונית לנשים וגברים בעלי רכוש (הבעלות על רכוש מחריגה מזכות ההצבעה נשים נשואות, שכל רכושן נחשב כרכוש הבעל).
9 בספטמבר 1776 – הקונגרס היבשתי באמריקה קובע באופן רשמי כי שם המדינה החדשה יהיה ארצות הברית
14 ביוני 1777 – הקונגרס האמריקאי מאמץ את דגל הכוכבים והפסים
5 בפברואר 1778 – קרוליינה הדרומית הופכת למדינה השנייה שאשררה את תקנון הקונפדרציה
אירועים בולטים בעולם > מלחמה ופוליטיקה > קולוניאליזם ואימפריאליזם

5 באוגוסט 1772 – חלוקתה הראשונה של פולין
בעקבות מרד של האובימבונדו, הפורטוגזים פותחים בקמפיין שמטרתו הצבת שליטים מקומיים, בקולוניות של מערב אפריקה, שיהיו נאמנים לפורטוגזים. מאמצים אלו לא עולים יפה.
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
1776: עושר העמים - מתפרסם ספרו של אדם סמית, אשר משפיע רבות לאורך השנים על התעצבותה של הכלכלה המודרנית.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
1770: הרעב הגדול בבנגל (אנ') – ההשתלטות הבריטית על אזור בנגל מובילה לתיעוד המסודר הראשון של אחד ממקרים רבים של רעב המוני בהיקף גדול באזור בנגל. על פי התיעודים הבריטיים הגורם הוא מחסור עז במים בעקבות עונת מונסון חלשה, שגרם לתמותה אדירה של חיות משק ופגיעה אנושה בחקלאות המקומית, שהובילה למותם של כשליש מהתושבים באזור.
טבע ואיכות הסביבה

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
מדע וטכנולוגיה > חקר העולם

11 ביוני 1770 – ג'יימס קוק מגלה את שונית המחסום הגדולה, כשספינתו עולה על שרטון
11 באוקטובר 1774 – ג'יימס קוק מגלה את האי נורפוק
24 בדצמבר 1777 – ג'יימס קוק מגלה את אי חג המולד, קיריטימטי
26 בנובמבר 1778 – ג'יימס קוק מגיע לאי מאווי שבהוואי, ובכך הופך לאירופאי הראשון שמגיע למאווי.
14 בפברואר 1779 - קפטן ג'יימס קוק נרצח על ידי הילידים באיי סנדוויץ', במהלך מסעו השלישי והאחרון.
מדע וטכנולוגיה > טכנולוגיה

1775 - סמואל קרומפטון המציא את מכונת הטוויה האוטומטית שעבדה על כוח המים בשם "spinning mule".
מדע וטכנולוגיה > מדע

1 באוגוסט 1774 – ג'וזף פריסטלי מגלה את היסוד חמצן.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > ספרות

ספרים בולטים שרואים אור לראשונה בעשור זה: עושר העמים (1776), שקיעתה ונפילתה של הקיסרות הרומאית (1776)
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו.
הקיסר צ'יאן לונג (סין)
המלך כריסטיאן השביעי (דנמרק ונורווגיה)
המלך ג'ורג' השלישי (בריטניה)
פרידריך השני, מלך פרוסיה
הקיסרית קתרין השנייה (רוסיה)
המלך צ'ארלס השלישי (ספרד)
המלך לואי ה-15 (צרפת)
המלך לואי ה-16 (צרפת)
הקיסר גו-מומוזונו (יפן)
השאה עלאם השני (האימפריה המוגולית)
הערות שוליים

↑  Maratha-Wars, אנציקלופדיה בריטניקה
↑  ארצות הברית – ייסוד ארצות הברית, באתר אנציקלופדיה בריטניקה
↑  MU'ĪNUDDĪN AḤMAD KHAN and Harford Jones, A DIPLOMAT'S REPORT ON WAHHABISM OF ARABIA (עמ' 38)
↑  Bilal Ahmad Kuttp, SAUDI ARABIA UNDER KING FAISAL (עמ' 27)
↑  Southern Africa - European and African interaction from the 15th through the 18th century, אנציקלופדיה בריטניקה
↑  Regulating-Act, אנציקלופדיה בריטניקה
↑  Women's suffrage, ballotpedia
↑  Southern Africa - European and African interaction from the 15th through the 18th century, אנציקלופדיה בריטניקה
↑  סחר בינלאומי, באתר אנציקלופדיה בריטניקה
↑  Tapan Raychaudhuri, Dharma Kumar, Irfan Habib, Meghnad Desai, The Cambridge Economic History of India: Volume 2, C.1757-c.1970 (עמ' 477)
| עשורים במאה ה-18 |
| --- | --- | --- |
|  | << • 1700–1709 • 1710–1719 • 1720–1729 • 1730–1739 • 1740–1749 • 1750–1759 • 1760–1769 • 1770–1779 • 1780–1789 • 1790–1799 • >> |  |
| --- | --- |
בקרת זהויות :  KulturNav: 6a18f176-55c2-4733-99fe-9f41bb704e5d 
מסיבת התה של בוסטון (16 בדצמבר 1773) היה מעשה מחאה שנערך בנמל בוסטון. זהו היה אחד מהמאורעות המשפיעים ביותר שהובילו לבסוף לכך שארצות הברית השיגה עצמאות מהבריטים
4 ביולי 1776: ארצות הברית מכריזה באופן רשמי על עצמאותה מהאימפריה הבריטית.
14 בפברואר 1779 - קפטן ג'יימס קוק נרצח על ידי הילידים באיי סנדוויץ', במהלך מסעו השלישי והאחרון.
דז'וויצה

| --- | --- |
סמל דז'וויצהסמל דז'וויצה

טירת דז'וויצה
 מדינה:  פולין פולין
 פרובינציה:  לודז' (פרובינציה) לודז'
 מחוז:  אופוצ'נו
 שטח:  5 קמ"ר
 אוכלוסייה:  ‏
  ‑ בעיירה:  3,616 (31 במרץ 2021)
 קואורדינטות:  51°26′N 20°28′E﻿ / ﻿51.433°N 20.467°E﻿ / 51.433; 20.467
 אזור זמן:  UTC+1
 http://www.drzewica.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידז'וויצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידז'וויצה(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהדז'וויצה(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהדז'וויצה  he tabBackground:;tabBorder:#aaa;defaultTab:0;
דז'וויצה (בפולנית: Drzewica) היא עיירה במחוז אופוצ'נו שבפרובינציית לודז' בפולין, בה התקיימה עד השואה קהילה יהודית.
עד תחילת המאה ה-13 הייתה דז'וויצה בבעלות נסיכים, ובשנת 1429 קיבלה זכויות עיר. במחצית הראשונה של המאה ה-16 נבנתה בעיירה טירה, העומדת על תלה עד היום. מסוף המאה ה-19 התקיימה בעיירה תעשיית מוצרי מתכת.
יהודי דז'וויצה

בדז'וויצה התקיימה קהילה יהודית עצמאית מראשית המאה ה-19, אז נבנה בה בית כנסת, וקודש בית עלמין. רוב יהודי העיירה נמנו עם חסידות גור, ופעלו בה גם חסידויות נוספות.
בין מלחמות העולם נמנו בעיירה כ-750 יהודים, קרוב למחצית מתושביה. בשנות השלושים סבלו יהודי העיירה מהחרם הכלכלי על עסקי יהודים, ומתקריות אנטישמיות אלימות בסביבת העיירה.
יהודי דז'וויצה > במלחמת העולם השנייה

עם פרוץ מלחמת העולם השנייה, הגיעו לעיירה פליטים יהודים רבים ממערב פולין, בעיקר מפלוצק. באביב 1941 הוקם בעיירה גטו, בו רוכזו כ-2,200 יהודים. בגטו שררו תנאי רעב קשים, שהביאו לתמותה יום-יומית, ובמקרה אחד הוצאו להורג 65 מיהודי המקום.
קבוצת יהודים שהצליחה להימלט מהגטו, חברה לקבוצת פרטיזנים פולנית, אשר ביצעה במחצית השנייה של 1942 פעולות חבלה בתשתיות הגרמנים. סגן מפקד היחידה, שמאי רוזנבלום, נרצח בידי אנשי המחתרת הפולנית. לאחר בהקמת הגטו הובאו לגטו יהודים מהסביבה לרבות מקלבוב.
ב-23-22 באוקטובר 1942 חוסל גטו דז'וויצה, וכאלפיים מיושביו שולחו למחנה ההשמדה טרבלינקה. יתר היהודים שנתפסו מסתתרים בעיירה, או שהושארו בה לעבודות כפייה, שולחו להשמדה לאחר מכן.
הרנסאנס הצרפתי

המלך פרנסואה הראשון, אחד ממחוללי הרנסאנס הצרפתי
הרנסאנס הצרפתי הוא תנועה תרבותית ואמנותית בצרפת, שהחלה בסוף המאה ה-15 והסתיימה בתחילת המאה ה-17. תנועה זו קשורה לרנסאנס האירופאי שהחל ככל הנראה בצפון איטליה במאה ה-14. נהוג לתחום את הרנסאנס הצרפתי בין הפלישה הצרפתית לאיטליה בשנת 1494 במהלך שלטונו של שארל השמיני ועד למותו של המלך אנרי הרביעי בשנת 1610. כרונולוגיה זו לא כוללת התפתחויות אמנותיות, טכנולוגיות או ספרותיות מסוימות המקושרות עם הרנסאנס האיטלקי שהגיעו לצרפת קודם לכן (דרך חצר דוכסות בורגונדי או חצר האפיפיור באביניון, למשל), אולם המוות השחור של המאה ה-14 וכן מלחמת מאה השנים מנעו מצרפת להתפתח פוליטית וכלכלית עד המאה ה-15, ולכן היא לא ניצלה את ההשפעות הללו במלואן.
תקופת שלטונם של פרנסואה הראשון (מ-1515 ועד 1547) ושל בנו אנרי השני (1547–1559) נחשבת לשיא הרנסאנס הצרפתי. לאחר מותו של אנרי במהלך תחרות אבירים נשלטה צרפת על ידי אלמנתו, קטרינה דה מדיצ'י ובניה פרנסואה השני, שארל התשיעי ואנרי השלישי. למרות שהרנסאנס המשיך לפרוח בצרפת באותה התקופה, פגעו מלחמות הדת בין ההוגונוטים לקתולים במדינה.
התפתחויות חשובות בתקופת הרנסאנס הצרפתי כוללות את תחילת המונרכיה האבסולוטית בצרפת, התפשטות ההומניזם במדינה, גילוי צרפת החדשה, ייבוא (בעיקר מאיטליה) ופיתוח טכנולוגיות וטכניקות חדשות בתחומי הדפוס, האדריכלות, הציור, הפיסול, המוזיקה, המדעים והספרות החילונית, וכן פיתוח קודי התנהגות, נימוס ושיחה חדשים.
אמנות הרנסאנס הצרפתי

בסוף המאה ה-15, הפלישה הצרפתית לאיטליה וכן הקרבה לחצר של דוכסות בורגונדי חשפו את הצרפתים לסחורה, האמנות והרוח של הרנסאנס האיטלקי, והשינויים האמנותיים הראשונים בצרפת בוצעו בדרך כלל על ידי אמנים איטלקיים ופלמים. אחד האמנים שהוזמנו לצרפת על ידי המלך פרנסואה הראשון היה לאונרדו דה וינצ'י, אולם הוא כמעט ולא יצר יצירות אמנות בזמן שהותו בצרפת. האמנות של התקופה שבין פרנסואה הראשון לאנרי הרביעי הושפעה רבות מההתפתחויות האמנותיות באיטליה שהיוו את סגנון המנייריזם החדש (סגנון המקושר בדרך כלל למיכלאנג'לו, בין השאר), המאופיין על ידי דמויות מוארכות וחינניות וכן על ידי הסתמכות על רטוריקה ויזואלית, שכללה שימוש באלגוריות וסיפורים מהמיתולוגיה היוונית.
אחד ההישגים הגדולים של הרנסאנס הצרפתי היה בנייתן של טירות עמק הלואר. בתי המגורים של המלכים והאצולה הפסיקו לשמש כטירות מבוצרות והחלו להיבנות בכישרון ארכיטקטוני שניצל את יופי הטבע שמסביב לארמונות. טירת הלובר העתיקה בפריז נבנתה מחדש באותה התקופה והפכה לבסיס לארמון רנסאנסי חדש. ממערב ללובר, ציוותה דה מדיצ'י על בניית ארמון טולרי, שכלל גנים נרחבים. מלחמות הדת גררו את צרפת לשלושים שנות מלחמת אזרחים, שהאפילו על האמנות, חוץ מתעמולה דתית או פוליטית.
עלייתו של אנרי הרביעי לשלטון הביאה עימה תקופה של התפתחות אורבנית גדולה בפריז, שכללה את בניית פון נף, פלאס דה ווז' וכן חלקים נוספים של הלובר. מארי דה מדיצ'י, אשתו של אנרי, הזמינה את הצייר הפלמי פטר פאול רובנס לצרפת, והאמן צייר מספר ציורים בקנה מידה גדול בשביל ארמון המלכה, ארמון לוקסמבורג.
ספרות הרנסאנס הצרפתי

המאה ה-16 הייתה תקופה של יצירה ספרותית מרהיבה בצרפת, שנכתבה בשפת התקופה, צרפתית תיכונה. השימוש במכונת הדפוס, התפתחות ההומניזם והנאופלאטוניזם וכן גילוי העידון התרבותי של החצרות האיטלקיות שינו את הנוף הספרותי של צרפת ואת הלך הנפש של התקופה. בכל הז'אנרים של הספרות ניתן לראות עניין רב באהבה (פיזית ורוחנית) וכן בניתוח מוסרי ופסיכולוגי.
ספרות הרנסאנס הצרפתי > שירה

השירה הצרפתית בתחילת המאה ה-16 מאופיינת בעיקר על ידי צלילים ומשחקי מילים מתוחכמים. אולם במהרה, עם השפעתם של פטררקה, של משוררים איטלקיים שעבדו בחצר הצרפתית, של ההומניזם האיטלקי וכן של משוררים מיוון העתיקה שהתגלו מחדש, השתנתה המסורת הפואטית הצרפתית. בין המשוררים החשובים של התקופה, שעזרו לשנות את סגנון השירה הצרפתי, ניתן למצוא את פייר דה רונסאר ז'ואקן די בלה.
ספרות הרנסאנס הצרפתי > סיפורת ארוכה

בתחילת המאה ה-16 הרומן הצרפתי עדיין הושפע רבות מהרומנים האביריים של ימי הביניים. אולם החל מאמצע המאה הז'אנר החל להיות מושפע מרומנים זרים, בעיקר איטלקים, ספרדים ופורטוגלים. אחד הרומנים החשובים ביותר בצרפת של התקופה, ובספרות הצרפתית בכלל, הוא יצירת המופת של פרנסואה רבלה - "גרגנטואה ופנטגרואל". יצירותיו של רבלה ערבבו בין ההומניזם של ארסמוס ותומאס מור לבין הפארסה של ימי הביניים (קרבות הרואים, ענקים וכדומה), בדרך גרוטסקית שמתחתיה ניתן למצוא סאטירה על הצביעות הדתית ואי הצדק הפוליטי.
ספרות הרנסאנס הצרפתי > סיפור קצר

הז'אנר הספרותי הנפוץ ביותר ברנסאנס הצרפתי היה הסיפור הקצר. המשיכה הגדולה של סיפורים אלו באותה התקופה הייתה בשל קלות הקראתם בקול רם לקהל אנאלפביתי. הסיפורים הקצרים של התקופה כללו כמעט כל נושא, מוולגרי למתוחכם. הדקאמרון, אוסף הסיפורים הקצרים של הסופר האיטלקי ג'ובאני בוקאצ'ו, השפיע רבות על הסופרים הצרפתים. אחותו של פרנסואה הראשון, מרגריט דה נוואר הקיפה את עצמה במעגל ספרותי וגם חיברה את הגרסה הצרפתית לדקאמרון, ההפטמרון, שנחשב לאחת מיצירות המופת הספרותיות של המאה.
ארמון שנונסו
Once Again

Once Again הוא אלבום האולפן השני של זמר הרית'ם אנד בלוז האמריקני, ג'ון לג'נד, שיצא תחת חברת התקליטים GOOD Music באוקטובר 2006. לג'נד כתב והפיק את רוב האלבום, כשבין משתפי הפעולה בהפקת האלבום הם מייסד GOOD Music, קניה וסט, וחבר להקת בלאק אייד פיז, וויל איי אם, ועוד מספר אמנים.
Once Again הגיע למעמד אלבום פלטינה בארצות הברית, לאחר שמכר מעל 1,000,000 עותקים במדינה זו. האלבום הגיע גם למעמד אלבום זהב בהולנד, איטליה, ובבריטניה, כשמכר שם מעל 35,000, 40,000 ו-100,000 עותקים (בהתאמה). הסינגל Heaven זכה בפרס גראמי בקטגוריית "ביצוע הר'יתם אנד בלוז הטוב ביותר לזכר", והסינגל Save Room היה מועמד לפרס גראמי בקטגוריית "ביצוע הפופ הווקאלי הטוב ביותר לזכר".
רשימת השמעה

| מס' | שם | משך |
| --- | --- | --- |
| 1. | Save Room  | 3:56 |
| 2. | Heaven  | 3:47 |
| 3. | Stereo  | 4:19 |
| 4. | Show Me  | 5:10 |
| 5. | Each Day Gets Better  | 4:01 |
| 6. | P.D.A. (We Just Don't Care)  | 4:38 |
| 7. | Slow Dance  | 4:53 |
| 8. | Again  | 4:24 |
| 9. | Maxine  | 4:39 |
| 10. | Where Did My Baby Go  | 5:03 |
| 11. | Maxine's Interlude  | 1:50 |
| 12. | Another Again  | 5:20 |
| 13. | Coming Home  | 5:22 |
| 14. | King & Queen  | 3:47 |
| 15. | Out of Sight (בונוס)   | 4:13 |
| 16. | Don't Let Me Be Misunderstood (בונוס)   | 5:13 |
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 74 |
|  איטליה | מצעד האלבומים האיטלקי | 5 |
|  אירלנד | מצעד האלבומים האירי | 19 |
|  ארצות הברית | בילבורד 200 | 3 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 33 |
|  דנמרק | היטליסטן | 21 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 10 |
|  נורווגיה | VG-lista | 12 |
|  ניו זילנד | המצעד הניו זילנדי הרשמי | 36 |
|  פינלנד | המצעדים הפיניים הרשמיים | 28 |
|  פלנדריה | אולטראטופ 50 | 38 |
|  צרפת | SNEP | 58 |
|  שוודיה | סוורייטופליסטן | 8 |
|  שווייץ | המצעד השווייצרי | 12 |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |
| --- | --- | --- |
|  ארצות הברית | בילבורד 200 | 153 |
|  ארצות הברית | מצעד אלבומי ה-R&B/היפ-הופ | 48 |
|  הולנד | מצעד 100 האלבומים ההולנדיים | 26 |